32006R0492
L 089/6
JURNALUL OFÍCIAL AL UNIUNII EUROPENE
REGULAMENTUL (CE) NR. 492/2006 AL COMISIEI
din 27 martie 2006
privind autorizarea provizorie sau permanentă a anumitor aditivi în hrana animalelor
(Text cu relevanță pentru SEE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 70/524/CEE a Consiliului din 23 noiembrie 1970 privind aditivii din hrana animalelor (1), în special articolul 3, articolul 9d alineatul (1) și articolul 9e alineatul (1),
având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (2), în special articolul 25,
întrucât:
(1)
Regulamentul (CE) nr. 1831/2003 prevede că aditivii destinați hranei animalelor sunt supuși autorizării.
(2)
Articolul 25 din Regulamentul (CE) nr. 1831/2003 prevede măsuri tranzitorii aplicabile cererilor de autorizare de aditivi pentru hrana animalelor, care sunt prezentate în conformitate cu Directiva 70/524/CEE înaintea datei de aplicare a Regulamentului (CE) nr. 1831/2003.
(3)
Cererile de autorizare a aditivilor prevăzuți de anexele la prezentul regulament au fost depuse înaintea datei de aplicare a Regulamentului (CE) nr. 1831/2003.
(4)
În temeiul articolului 4 alineatul (4) din Directiva 70/524/CEE, observații inițiale privind aceste cereri au fost transmise Comisiei înaintea datei de aplicare a Regulamentului (CE) nr. 1831/2003. Prin urmare, aceste cereri trebuie tratate în continuare în conformitate cu articolul 4 din Directiva 70/524/CEE.
(5)
S-au furnizat date în sprijinul unei cereri de autorizare privind utilizarea preparatului enzimatic de endo-1,3(4)-beta-glucanază produs de Aspergillus aculeatus (CBS 589.94) și de endo-1,4-beta-xilanază produs de Aspergillus oryzae (DSM 10287) pentru puii pentru îngrășare și pentru purcei. La 20 iulie 2005, Autoritatea Europeană pentru Siguranța Alimentară (EFSA) a emis un aviz privind utilizarea acestui preparat care duce la concluzia că acesta nu prezintă nici un risc pentru consumator, utilizator, categoria de animale în cauză sau mediu. Din examinarea cererii reiese că sunt îndeplinite condițiile stabilite la articolul 9e alineatul (1) din Directiva 70/524/CEE pentru autorizarea acestui preparat în vederea utilizărilor prevăzute. Prin urmare, este necesar să se autorizeze utilizarea preparatului enzimatic menționat anterior pentru o perioadă de patru ani, în condițiile stabilite la anexa I.
(6)
Utilizarea preparatului de Saccharomyces cerevisiae (MUCL 39 885), care aparține grupului microorganismelor, a fost autorizată pentru prima dată pentru bovinele pentru îngrășare, cu titlu provizoriu, de Regulamentul (CE) nr. 1411/1999 al Comisiei (3). S-au furnizat noi date în sprijinul unei cereri de autorizare, fără limitare în timp, a acestui preparat. Din examinarea acestei cereri reiese că sunt îndeplinite condițiile stabilite la articolul 3a din Directiva 70/524/CEE pentru o astfel de autorizație. Prin urmare, este necesar să se autorizeze, fără limitare în timp, utilizarea preparatului de microorganisme menționat anterior, în condițiile stabilite la anexa II.
(7)
Utilizarea preparatului de Lactobacillus farciminis (CNCM MA 67/4R), care aparține grupului microorganismelor, a fost autorizată pentru prima dată pentru purcei, cu titlu provizoriu, de Regulamentul (CE) nr. 1411/1999. S-au furnizat noi date în sprijinul unei cereri de autorizare, fără limitare în timp, a acestui preparat. Din examinarea acestei cereri reiese că sunt îndeplinite condițiile stabilite la articolul 3a din Directiva 70/524/CEE pentru o astfel de autorizație. Prin urmare, este necesar să se autorizeze, fără limitare în timp, utilizarea preparatului de microorganisme menționat anterior, în condițiile stabilite la anexa II.
(8)
S-au furnizat date în sprijinul unei cereri de autorizare fără limitare în timp privind utilizarea ca aditiv alimentar a substanței „diformiat de potasiu”, aparținând categoriei „conservanți”, pentru toate speciile animale. Comisia a solicitat EFSA să emită un aviz asupra eficacității acestei substanțe și asupra securității sale pentru ființele umane, animale și mediu. La 8 decembrie 2004, EFSA a dat un aviz favorabil privind securitatea și eficacitatea diformiatului de potasiu pentru toate speciile animale. Din examinarea diformiatului de potasiu reiese că sunt îndeplinite condițiile stabilite la articolul 3a din Directiva 70/524/CEE pentru o astfel de autorizație. Prin urmare, este necesar să se autorizeze fără limitare în timp utilizarea substanței menționate anterior în calitate de conservant, în condițiile stabilite la anexa III.
(9)
Examinarea acestor cereri demonstrează că este necesar să se prevadă anumite proceduri pentru protejarea muncitorilor împotriva expunerii la aditivii care figurează în anexe. Această protecție trebuie asigurată prin aplicarea Directivei 89/391/CEE a Consiliului din 12 iunie 1989 privind punerea în aplicare de măsuri pentru promovarea îmbunătățirii securității și sănătății lucrătorilor la locul de muncă (4).
(10)
Măsurile prevăzute de prezentul regulament sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTUL REGULAMENT:
Articolul 1
Preparatul aparținând grupului „enzimelor” care figurează la anexa I este autorizat, cu titlu provizoriu, pentru o perioadă de patru ani, în calitate de aditiv destinat hranei animalelor, în condițiile stabilite în anexa menționată anterior.
Articolul 2
Preparatele aparținând grupului „microorganismelor” care figurează la anexa II sunt autorizate, fără limitare în timp, în calitate de aditivi destinați hranei animalelor, în condițiile stabilite în anexa menționată anterior.
Articolul 3
Substanța aparținând grupului „conservanților” care figurează la anexa III este autorizată, fără limitare în timp, în calitate de aditiv destinat hranei animalelor, în condițiile stabilite în anexa menționată anterior.
Articolul 4
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 27 martie 2006.